मुंबई। रुपये में कमजोर रुख के बीच शुरूआती कारोबार में सेंसेक्स और निफ्टी सर्वकालिक उच्च स्तर पर खुले। लेकिन जल्द ही दोनों में अस्थिरता का रुख देखा गया। बंबई शेयर बाजार का 30 कंपनियों के शेयरों पर आधारित सेंसेक्स सुबह के कारोबारी सत्र में 22.84 अंक यानी 0.06% गिरकर 38,262.91 पर स्थिर हुआ। हालांकि इससे पहले यह 201.88 अंक यानी 0.52% की तेजी के साथ 38,487.63 अंक के सर्वकालिक उच्च स्तर पर पहुंच गया था और अपने 21 अगस्त 38,402.96 अंक के रिकॉर्ड को तोड़ दिया था।